श्रीलंका में तेजी से बदलते राजनीतिक परिदृश्य में कल संसद भंग करने की भी अफवाह थी जिसे सरकार ने देर रात इंकार किया लेकिन संसद में बहुमत सिद्ध करने को लेकर उहापोह जारी है। नई सरकार के एक मंत्री ने कहा कि बुधवार को संसद के शुरुआत में ही बहुमत के लिए मतदान नहीं हो सकता। वहीं सभापति ने पहले ही दिन मतदान की वकालत की है। एक अमरीकी प्रवक्ता ने राजनीतिक गतिरोध खत्म करने के लिए राष्ट्रपति से संसद सत्र तुरंत बुलाने की मांग की है। उन्होंने कहा कि सत्र में देरी से श्रीलंका में अनिश्चिता का दौर है और उसके अंतर्राष्ट्रीय छवि को खतरा है। आकाशवाणी समाचार के लिए कोलंबो से संतोष कुमार।